
Републикански фестивал на хората с увреждания се проведе в квартал Църква, Перник
На 23 и 24 юни 2012г. от 10.00ч. в кв. Църква, град Перник се проведе VI Републикански много--жанров фестивал на хората с увреждания. Събитието се проведе под патронажа на кмета на Община Перник Росица Янакиева и се организира от Съюза на инвалидите в България, като основен двигател на цялата организация отново бе лъчезарната г-жа Тараланска.

Фестивалът се проведе под формата на състезания между участниците, в които те имаха възможност да демонстрират своите таланти. Участниците бяха  разделени в три възрастови групи – до 18 години, до 40 години и над 40 години. Те се изявиха в четири вида жанрове – музикален, танцов, литературен и занаятчийски. За най-добрите бяха предвидени дипломи и плакети. Жури в състав естрадните певици Мими Иванова, Председател и Мими Николова оценяваха изпълнителите от цяла България.

Плевенската група бе водена от председателя и координатор на СИБ за Плевен Иванчо Атанасов. В групата се включиха изпълнителите от ' Балкански ритми ' при организация Център с ръководител Борислав Лазаров, както и колективите от с. Ясен, с. Горна Митрополия и с. Шияково.

Фестивалът откри Роберт Абрашев от нашия град, на когото дадоха и специалната награда. Вокалната група „Балкански ритми” получи втора награда за цялостно изпълнение, а Тодорка Куртева също от Плевен първа награда за авторска поезия.

инж. Р. Петков, организатор клуб
Патриотични песни звучаха на 2 юни в Градската градина

Фестивал на патриотичната песен с наслов "Отечество" се проведе за първи път в Плевен. Организаторите от партия "Нова зора", Национално движение "Достойни за България" и Съюза на офицерите и сержантите от запаса и резерва успяха да доведат в града 23 певчески групи, 6 хора и 15 индивидуални изпълнители. Представители от Варна, Ямбол, София, Горна Оряховица, Белене, Искър, Писарово, Търнене, Тотлебен, Славяново, Тръстеник се събраха в Градската градина и пред много плевенчани от различни поколения показаха певческите си и музикални възможности. Участие взеха и вокална група „Пей сърце” при съюза на слепите в Плевен, група „Балкански ритми” при клуб Гренадерска34, а Петко Вълков се представи с индивидуално изпълнение. Организаторите бяха подготвили награди за най-добрите и специални плакети, а избраната дата - 2 юни, според тях не е случайна. "Амбицията ни е да направим фестивала традиционен. Той е в чест на падналите за свободата на България, за които трябва да припомняме по-често на младите поколения", каза Евгения Иванова, местен лидер на "Нова зора".

Десетият регионален преглед на художествената самодейност на инвалидите от област Плевен се проведе на 25 май. Този път домакин на изявата бе община Долна Митрополия, а участниците се изявиха на сцената на местното читалище „Просвета”.

Фестивалът бе открит с изпълнението на детски състав от читалището домакин. След това на сцената един след друг се представиха участници от всичките общини в областта, като общият брой на самодейците от клубовете на инвалидите наброява 165 души. Фестивалът откри Иванчо Атанасов, председател и координатор на областната организация на инвалидите в Плевен. Представянето бе колективи и с индивидуални участия.

Държавата ще финансира обучението на кучета-водачи за незрящи

От 1 юли държавата се включи във финансирането на единственото в България училище за кучета-водачи за незрящи хора, което се управлява от фондация "Очи на четири лапи". Обучението на четириногите минава на делегиран бюджет от държавата, обясни в Русе зам.-шефът на парламентарната комисия по труда и социалната политика и депутат от ГЕРБ Светлана Ангелова.

Училището работи от 2007 г. и бе застрашено от закриване, тъй като нямаше пари дори за храна на обучаваните за водачи 25 кучета. Начинанието обаче бе спасено от оператора "Мобилтел", който предостави финансиране на дейността му.

"Депутатите от парламентарната група на ГЕРБ дарихме 2000 лева лични средства. Парите ще стигнат за храна на кучетата за един месец. До края на годината ще са нужни още около 100 000 лева", обясни Ангелова. С подкрепата на Министерството на финансите и на агенцията "Социално подпомагане" от юли държавата се включи във финансирането на училището, което досега е разчитало само на проекти и дарения.

В замяна на осигурените средства обаче от обучените кучета-водачи вече ще се възползват не само незрящи столичани, както е било досега, но и хора от цялата страна. Към момента са подадени десет молби от незрящи лица да получат четириного за помощник, уточни депутатът.

На 08.06.2012 г. Управляващият орган на Оперативна програма "Регионално развитие" одобри проектно предложение на Община Плевен по схема за безвъзмездно предоставяне на финансова помощ в подкрепа на създаване на интегриран градски транспорт в гр. Плевен. Това обяви на редовния си брифинг с журналисти кметът проф. д-р Димитър Стойков. Той каза още, че срокът за изпълнението на проекта е 36 месеца, а общата му стойност възлиза на 23 322 246,41 лева. Партньор по проекта е общинска фирма "Тролейбусен транспорт" ЕООД. Кметът обясни, че стойността на този проект е по-голяма от общата стойност на всички проекти по оперативни програми, по които работи общината в момента - 18 милиона лева.

Изпълнението на проекта включва внедряване на „Система за управление на обществения транспорт“ и „Интелигентна система за управление на трафика“. Проф. Стойков даде пример за необходимостта от такава система със задръстванията, които стават в пиковите часове на редица възлови места в града. Интелигентната система за управление ще спомогне за адекватно регулиране на трафика чрез промяна в интензивността на отделните платна и на светофарните уредби, обясни Стойков.

Община Плевен

Слагат баркодове на най-фалшифицираните лекарства

Тридесет и седем процента от лекарствата в Европа са фалшиви. Те се доставят на континента от Индия, Китай и Пакистан. Имитациите досущ приличат на оригиналите, само най-опитно око може да ги различи. В повечето случаи лекарствените инспектори ги засичат след сигнал от пациент за остри странични реакции или дори за смъртни случаи. Това показва европейско изследване за пазара на медикаменти в Европейския съюз и останалите страни на Стария континент, представено на форум по проблемите на фармацевтичния бранш, който се проведе в София.  До 10 на сто от тях  най-засегнати са фармацевтичните пазари  на Великобритания и Германия, уточни доц. Илко Гетов – преподавател във Фармацевтичния факултет в София, и подчерта, че за нашата страна няма правено отделно изследване, но данните показват, че имитациите у нас са изключение.  Специални баркодове ще бъдат сложени на лекарствата, които най-често се фалшифицират. Кодове, като превенция срещу имитация, ще се поставят и на истинските лекарства, но само по желание на производителя. Това ще стане от 2015 година, каза още доц. Гетов. Промяната ще бъде в резултат на евродиректива, заради която до тогава ще бъде променен и нашият Закон за лекарствата в хуманната медицина.  Промяната ще бъде за сметка на производителите, но според доц. Гетов нововъведението няма да повлияе върху цената на медикамента.  Търговците на лекарства на едро и дребно само ще трябва да сменят софтуера, с който работят, тъй като в противен случай няма да могат да изпълняват дейността си, увери доц. Гетов.  Пациентите пък ще имат право да съобщават за страничните ефекти дори на оригиналните медикаменти направо на Изпълнителната агенция по лекарствата.

Доброкачествени туморни образувания на простатата изпаряват с лазер за 20 минути в Пловдивската болница „Медикус Алфа”, като не се налага никаква операция. Апаратурата е второ поколение от типа червен тулиум лазер.  България е третата страна в света, в която се прилага тази засега най-точна и безопасна технология за безкръвна операция на аденом на жлезата. Това обясни д-р Рангел Старев, който заедно с колегите си д-р Георги Ибришимов и д-р Маджид Кадим отстраниха по новата технология средно голям аденом на простатата на 54-годишен мъж.  Червеният лазер е въведен за първи път в Германия, а по-късно - в САЩ. България е третата страна, в която пациентите могат да се лекуват по този начин. Новата технология притежава уникална способност да изпарява простатната тъкан, като в същото време лазерът е изключително точен и безопасен. Той прониква само до 1 мм в околните здрави тъкани (при 4-5 мм за зеления лазер) и практически не може да ги увреди. Единствено противопоказание за прилагането на червен лазер е много голям обем на жлезата, но пък тогава може да се действа на няколко пъти.  След тази манипулация оперираният престоява едно денонощие в болница, макар че според проучванията дори 6 часа следоперативно наблюдение са достатъчни.  Тулиум лазерът може да се прилага още при бъбречни заболявания, стеноза на уретрата, при камъни в уретерите и при кондиломи. При тези диагнози се процедира, като лазерна сонда се въвежда през уретрата, след което лазерните лъчи изгарят разрасналата се тъкан и постигат перфектно кръвоспиране.  При манипулацията е сведен до нула рискът от усложнения като незадържане на урината и импотентност, които често пъти са логично последствие след класическата отворена операция със скалпел.  . Близо 90% от българските мъже над 50-годишна възраст са с уголемена простата, съобщи урологът д-р Рангел Старев. Уголемяването на простатната жлеза се наблюдава в 30 - 40% от мъжете между 50 - 60-годишна възраст и в 75 на сто при тези над 61 години. Причините за увеличаването й са комплексни - хормонален дисбаланс, настъпващ с възрастта, инфекции в малкия таз, полово въздържание или излишество, хроничен запек, хемороиди и заседнал начин на живот.  Заболяването протича в три стадия, които обикновено не са ясно разграничени. Те се определят от степента на стеснение на пикочния канал и възможността на мускулатурата на пикочния мехур да го преодолява. Колкото по-рано се открие уголемяването на простатата, толкова по-лесно се лекува заболяването.

Първият салам полезен за здравето и най-вече в борбата срещу рака, вече е факт! Откритието е дело на наши учени и световните агенции вече гръмнаха заради значимостта му.

Като се има предвид колко се разрастват онкологичните заболявания в днешно време, да си хапваш мезе и да знаеш, че то може да ти помогне, е повече от добра новина.

Изследователи от Университета за хранителни технологии в Пловдив си поставиха за цел да убедят производителите на месни изделия да не добавят вредни съставки за оцветяването на своите продукти. Вместо това, чудесен заместител са им непотребните люспи от доматите.

Те съдържат ликопин – веществото, което определя червения им цвят. При производството на доматено пюре, остатъчният материал обикновено отива на боклука.

Сега специалистите дават съвет да се извлича ликопина от него и да се използва в качеството си на естествен оцветител в колбасите. Той понижава вероятността от образуването на някои видове рак, убедени са експертите. Също така е полезен за кожата и забавя нейното стареене.

Мнозина вече се питат кога ще ядем такъв деликатес, вместо пълните с Е-та отровни изкушения, които ежедневно слагаме на трапезата си. Може би в скоро време, но нищо не се знае, докато не стане факт. От цялата работа и гениалното хрумване в крайна сметка може и да нямаме полза ние, а потребителите на пазарите зад граница.

Параолимпийски игри в Лондон, 2012

По този повод Крис Холмс, Директор на Параолимпийска Интеграция в Организационния комитет на Игрите, каза:

След броени  дни ще започнат Параолимпийските игри Лондон 2012. Очаквам това да са най-вълнуващите Параолимпийски игри до сега. Ние сме съсредоточени върху хилядите финални детайли, които трябва да са на място, за да сме сигурни, че когато атлетите от цял свят дойдат в Лондон, ще мислят единствено за изпълнението на живота си, тъй като ще сме се погрижили за всичко останало.   Ако се справим, наградата е ясна - не само прекрасни Параолимпийски игри, но игри с потенциал да променят из основи нагласите към и възможностите за хората с увреждания.  Като спортист имах щастието да се състезавам в четири Параолимпийски игри. Тренирах хиляди часове, над милиони метри в басейна, за да дам най-доброто от себе си на всяка Параолимпиада. Имах късмет и спечелих 9 златни медала и подобрих 35 световни рекорда в кариерата си. Изключително горд съм, че съм част от организацията на Параолимпийските игри Лондон 2012; всички ние искаме игрите да се използват за даване на възможности на хората с увреждания, особено на млади хора с увреждания да изберат спорта.  Във Великобритания разполагаме с богата параолимпийска история. Вдъхновението за съвременните игри идва от Стоук Мандевил през 1948г. и 64 години по-късно игрите се връщат у дома, за да посрещнат 4 200 атлети от най-големия брой страни участнички досега. Работихме в тясно сътрудничество с партньорите в Лондон и страната, за да се гарантира, че след броени дни хората ще бъдат свидетели, може би за първи път, на първокласен Параолимпийски спорт, на първокласни съоръжения, в град от световна класа.  В Лондон имаме изключителната възможност да проведем сензационни Параолимпийски игри. Ако успеем, посланието е ясно - послание за възможност, послание за потенциал, послание за надежда, което да отекне в страната и по света. Ние искаме да използваме прожекторите на Параолимпийските игри Лондон 2012, за да запалим светлина на надежда по света, да приобщим, вместо да изключваме, да се съсредоточи върху „може” вместо „не може”, да видим човека, а не да сме предубедени. Всички ние имаме тази възможност, всички ние имаме роля в нея. Ние сме изправени пред един момент във времето с потенциал да промените нашите общества, нашите градове, нашите страни към по-добро завинаги. Това е уникална възможност и призовавам всички да я приемат.  В следващите десетилетия искам всички ние да можем да се върнем назад към Лондон 2012 и да оценим какво допринесоха тези игри и продължават да допринасят, подобрявайки живота ни, подобрявайки нации, подобрявайки света.  Аз съм изключително горд, че Лондон ще бъде домакин на Параолимпийските игри, и очаквам с нетърпение да приветствам света във Великобритания това лято.

Търсенето на най-подходящия парфюм

Думата "парфюм" звучи като магическо заклинание за всеки ценител на красотата. Още предците ни са обръщали огромно внимание на ароматите, използвали ги като лекарства от различни болести, за създаването на отпускаща атмосфера и, разбира се, като непобедимо оръжие за съблазняване.

Парфюмът е познат още от четвъртото хилядолетие преди нашата ера. В местата на древните погребения на знатни представители на дадена общност археолозите намират малки съдове за пазене на ароматни течности, датиращи от този период. Този факт свидетелства за това, че парфюмът се е смятал за важен символ на социалния статус на човека.

Оттогава до днес не са настъпили кой знае какви промени: ароматите продължават да се ценят също толкова високо, както и в древността. Само че съвременните дами, изкушени от модата, често се оказват пред дилемата: "Тоалетна вода или парфюм? Какво да избера?" Но нека първо изясним каква е разликата между двете.

Всеки течен аромат - без значение, дали става дума за парфюм или тоалетна вода - всъщност е композиция от спирт, вода и специфичен концентрат на миризми. Често се наблюдава и използването на бои в козметичните течности, но това повлиява само техния цвят, без да се отразява на другите им свойства.

За онези, които често натискат капачето на шишенцето с любим аромат, идеалното решение е тоалетната вода или - както казват и пишат на изисканите кутийки французите - Eau de Toilette. Това е особена композиция от разтворените в спирт ароматни вещества, чиято концентрация е от 8 до 10%. Благодарение на тези пропорции, тоалетната вода се смята за най-въздушно и ненатрапчиво парфюмерийно средство. То е подходящо за използване през деня, по време на енергичния ритъм на работа, както и в летните горещини. Ароматният шлейф на тоалетната вода е много лек, но взема активно участие във формирането на имиджа.

За един от най-престижните и скъпите варианти на "миризма в шишенце" се смята парфюмът (Parfum). Всъщност това е разтворена в 90-процентния спирт композиция от ефирни масла (с концентрация от 15% и повече) и специфичен фиксатор на аромата. Ако тоалетната вода предполага намаляване на основните нотки и засилване на горните, при парфюма преобладава сърцевината. На нея се дължи и наситеният траен аромат, благодарение на който подобни миризми се смятат за незаменим детайл към вечерни облекла. Парфюмът има уникалното свойство да осигурява на всеки разпознаваемост и неповторимост, което не е присъщо на тоалетната вода.

Когато се налага да решим какво от тях да предпочетем, всъщност е добре да имаме едно наум, че избираме отражението на темперамента и дори на душата си. А ако трябва да бъдем по-практични, обръщаме внимание най-вече на факта, че благодарение на ароматите градим настроението си за деня. Леката тоалетна вода е за предпочитане в светлата част на денонощието, когато настойчивата миризма не бива да е прекалено силна. А вечерта най-добре е да използваме парфюми, чийто дълбок аромат позволява да представим неповторимия си образ. Експертите смятат, че идеалното решение е да се спрем на тъй наречената двойка - тоалетна вода и парфюм на един и същи парфюмериен бранд.

Ако помолите обаче жените да преброят, но с ръка на сърцето, колко шишенца стоят на тоалетните им масички, ще разберете, че не става дума само за един или два аромата. Маркетолозите твърдят, че всяка представителка на нежния пол средно притежава около шест разновидности приятни течни миризми. Онези, които с години са верни на един единствен аромат, са едва 15%. Останалите поне веднъж на 12 месеца купуват или получават като подарък от един до три парфюма.

Търсенето на най-подходящия аромат може да се сравни с избора на любовник, смятат французите. А парижанките твърдят, че биха могли да излязат от апартаментите си напълно голи, но не и без парфюм.
Специалистите препоръчват да прекарате с евентуалния кандидат за любим аромат поне една нощ, за да разберете дали си пасвате. Така че, когато минете през козметичен магазин или съответния щанд в мола, помолете за тестерни лентички, пръснете от харесаната от вас миризма на вътрешната страна на китката, а после, мило усмихвайки се, се приберете в къщи, без да се поддавате на уговорките на консултант-продавачите.

Ще забележите, че миризмата на парфюма непрекъснато се променя. Горните нотки на аромата се изпаряват след 1-2 минути, сърцевината му ще усещате в рамките на 2 до 4 часа, а по-късно ще ви придружава шлейфът на цялостната миризма. И през цялото време парфюмът трябва приятно да ви изненадва. Тогава той е за вас.

